**Jaun** (en la franca lingvo **Bellegarde**) estas komunumo en la distrikto Grejerco en Kantono Friburgo, Svislando. Ĝi havis 644 loĝantojn je la 31-a de decembro 2018.

Geografio
---------

Jaun situas en la Friburgaj Alpoj 17 kilometroj oriente de la distriktĉefloko Bulle kaj 30 kilometrojn sudsudoriente de la kantonĉefurbo Friburgo. Tra la komunumo fluas la montara rivereto Jaunbach (en la franca lingvo *Jogne*). Al la komunumo apartenas krom la vilaĝo Jaun la vilaĝetoj Im Fang (franca nomo *La Villette*), Zur Eich, Kappelboden, Oberbach kaj Weibelsried.

La teritorio de la komunumo etendiĝas sur areo de 55,21 km², de kiuj 38,8% estas kovritaj de arbaro, 42,5% servas por agrikulturo kaj 1,7% por setlado.

Najbaraj komunumoj
------------------

La komunumo Jaun limas en nordo al Plaffeien, en oriento al Boltigen, en sudo al Saanen, kaj en okcidento al Val-de-Charmey.

Trafiko
-------

Tra la komunumo pasas la kantona ĉefvojo n-ro 180 de Friburgo trans la Jaun-Pasejo al Saanen kaj Boltigen. La plej proksima alveturejo al la svisa aŭtovojo A12 situas proksimume 20 kilometrojn orientnordoriente de la komunumo apud Bulle. Per la buslinioj de la entrepreno Transporto Publika Friburga de Bulle al Boltigen kaj de Friburgo al Jaun la komunumo estas konektita al la publika transportreto.

Lingvoj
-------

Jaun estas la sola komunumo de la distrikto Grejerco kies ĉefa lingvo estas la germana, kiun fine de 2011 parolis 89.5% de la loĝantaro kiel denaska lingvo, dum 9.8% parolis la francan.

Historio
--------

La unua dokumenta mencio de Jaun datiĝas el la jaro 1228 kiel *Balavarda*. Dum mezepoko Jaun apartenis al la Senjoroj de Corbières. Surbaze de heredaĵdivido Jaun en la jaro 1249 fariĝis aparta Senjorujo, kiu en la jaro 1285 estis submetita al la landa suvereneco de Savojo. En la jaro 1407 trupoj el Saanen deturis la burgon de la senjoroj de Corbières-Jaun. En la jaro 1475 Jaun konkludis civitan kontrakton kun la urbo Friburgo, kiu akiris la senjorujon Jaun en la jaro 1502 kaj 1504 de la Grafoj de Grejerco. De 1503 ĝis la Helveta Revolucio Jaun formis kune kun parto de Châtel sur-Montsalvens friburgan voktejon. En la jaro 1798 ĝi estis atribuita al la distrikto Grejerco.

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *Jean-François Steiert*: *Jaun* en *Historia Leksikono de Svislando* (2008-01-29)

Eksteraj ligiloj
----------------

* Kategorio Jaun en la Vikimedia Komunejo (Multrimedaj datumoj)

* Oficiala retejo de la komunumo Jaun

* **Vidu ankaŭ en la Vikimedia Komunejo la kategorion Jaun** – (Kolekto de bildoj kaj plurmediaj dosieroj)

Bildoj
------

* Nova preĝejo de JaunNova preĝejo de Jaun
* Jaun-AkvofaloJaun-Akvofalo

  


|  |  |  |  |
| --- | --- | --- | --- |
| 

| v • d • rKomunumoj de la distrikto Grejerco |
| --- |
| Bas-Intyamon • Botterens • Broc • Bulle • Châtel ĉe Montsalvens • Corbières • Crésuz • Echarlens • Grandvillard • Grejerco • Hauteville • Haut-Intyamon • Jaun • La Roche • Le Pâquier • Marsens • Morlon • Pont-en-Ogoz • Pont-la-Ville • Riaz • Sâles • Sorens • Val-de-Charmey (Cerniat • Charmey) • Vaulruz • Vuadens |  |

 |